CELEX: 
Language: mt
Date: 2006-06-22 00:00:00
Title: Deċiżjoni tal-Kunsill tas- 27 ta' Marzu 2006 dwar l-iffirmar u l-applikazzjoni provviżorja tal-Ftehim bejn il-Komunità Ewropea u s-Serbja u Montenegro dwar ċerti aspetti tas-servizzi ta' l-ajru

25.10.2006   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               246
            
         DEĊIŻJONI TAL-KUNSILL
   tas-27 ta' Marzu 2006
   dwar l-iffirmar u l-applikazzjoni provviżorja tal-Ftehim bejn il-Komunità Ewropea u s-Serbja u Montenegro dwar ċerti aspetti tas-servizzi ta' l-ajru
   (2006/425/KE)
   IL-KUNSILL TA' L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 80, (2), flimkien ma’ l-Artikolu 300, (2), l-ewwel sentenza ta’ l-ewwel subparagrafu tiegħu,
   Wara li kkunsidra l-proposta mill-Kummissjoni,
   Billi:
   
               (1)
            
            
               Il-Kunsill awtorizza lill-Kummissjoni fil-5 ta’Ġunju ta’ l-2003 biex tiftaħ negozjati ma’ pajjiżi terzi dwar il-bdil ta’ ċerti disposizzjonijiet fi ftehim bilaterali eżistenti bi ftehim Komunitarju;
            
         
               (2)
            
            
               Il-Kummissjoni f'isem il-Komunità nnegozjat ftehim mas-Serbja u Montenegro dwar ċerti aspetti tas-servizzi ta' l-ajru, hawn aktar 'il quddiem imsemmi “il-Ftehim”, skond il-mekkaniżmi u d-direttivi fl-Anness għad-deċiżjoni tal-Kunsill li tawtorizza lill-Kummissjoni tiftaħ negozjati ma' pajjiżi terzi dwar il-bdil ta' ċerti disposizzjonijiet fi ftehim bilaterali eżistenti bi ftehim Komunitarju;
            
         
               (3)
            
            
               Il-Ftehim għandu jiġi ffirmat u applikat b'mod provviżorju, soġġett għall-konklużjoni tiegħu f'data aktar tard.
            
         IDDEĊIEDA KIF ĠEJ:
   Artikolu 1
   L-iffirmar tal-Ftehim bejn il-Komunità Ewropea u s-Serbia u l-Montenegro dwar ċerti aspetti tas-servizzi ta' l-ajru qiegħed hawn jiġi approvat f' isem il-Komunita', soġġett għad-Deċiżjoni tal-Kunsill dwar il-konklużjoni ta' l-imsemmi Ftehim.
   It-test tal-ftehim huwa mehmuż ma' din id-Deċiżjoni.
   Artikolu 2
   Il-President tal-Kunsill qiegħed hawn jiġi awtorizzat jagħżel il-persuna(i) bis-setgħa li jiffirma(w) il-Ftehim f' isem il-Komunita' soġġett għall-konklużjoni tiegħu.
   Artikolu 3
   Sakemm jidħol fis-seħħ, il-Ftehim għandu jiġi applikat provviżorjament mill-ewwel jum ta' l-ewwel xahar wara d-data li fiha l-Partijiet ikunu nnotifikaw lil xulxin dwar il-konklużjoni tal-proċeduri meħtieġa għal dan il-għan.
   Artikolu 4
   Il-President tal-Kunsill qiegħed hawn jiġi awtorizzat jagħmel in-notifika prevista fl-Artikolu 8(2) tal-Ftehim.
   
      Magħmul fi Brussell, nhar is-27 ta' Marzu 2006.
      
         
            Għall-Kunsill
         
         
            Il-President
         
         H. GORBACH
      
   
   
      FTEHIM
      Bejn il-Komunità Ewropea u s-Serbja u Montenegro dwar ċerti aspetti tas-servizzi ta' l-ajru
      IL-KOMUNITÀ EWROPEA
      min-naħa l-waħda, u
      S-SERBJA U MONTENEGRO
      min-naħa l-oħra
      (minn hawn 'il quddiem imsejħa “il-Partijiet”)
      WAQT LI NNOTAW li ġew konklużi ftehim bilaterali dwar servizzi ta' l-ajru bejn bosta Stati Membri tal-Komunità Ewropea u s-Serbja u Montenegro li fihom disposizzjonijiet li jmorru kontra l-liġi Komunitarja Ewropea,
      WAQT LI NNOTAW li l-Komunità Ewropea għandha kompetenza esklużiva fir-rigward ta' diversi aspetti li jistgħu jiġu inklużi fi ftehim bilaterali dwar servizzi ta' l-ajru bejn Stati Membri tal-Komunità Ewropea u pajjiżi terzi,
      WAQT LI NNOTAW li taħt il-liġi tal-Komunità Ewropea kumpanniji ta' l-ajru Komunitarji stabbiliti fi Stat Membru għandhom id-dritt għal aċċess non-diskriminatorju għal rotot ta' l-ajru bejn l-Istati Membri tal-Komunità Ewropea u pajjiżi terzi,
      WAQT LI KKUNSIDRAW il-ftehim bejn il-Komunità Ewropea u ċerti pajjiżi terzi li jipprovdu l-possibiltà għaċ-ċittadini ta' dawn il-pajjiżi terzi li jiksbu sehem f’kumpanniji ta' l-ajru liċenzjati skond il-liġi Komunitarja Ewropea,
      WAQT LI JAGĦRFU li d-disposizzjonijiet tal-ftehim bilaterali dwar servizzi ta' l-ajru bejn l-Istati Membri tal-Komunità Ewropea u s-Serbja u Montenegro, li jmorru kontra l-liġi Komunitarja Ewropea, iridu jinġiebu f'konformità sħiħa ma' din sabiex tiġi stabbilita bażi legali tajba għas-servizzi ta' l-ajru bejn il-Komunità Ewropea u s-Serbja u Montenegro u biex tiġi ppreservata l-kontinwità ta' dawn is-servizzi ta' l-ajru,
      WAQT LI NNOTAW li mhuwiex għan tal-Komunità Ewropea, bħala parti minn dawn in-negozjati, li jiżdied il-volum totali tat-traffiku ta' l-ajru bejn il-Komunità Ewropea u s-Serbja u Montenegro, biex jiġi affettwat il-bilanċ bejn kumpanniji ta' l-ajru tal-Komunità u kumpanniji ta' l-ajru tas-Serbja u Montenegro, jew biex jiġu negozjati emendi għad-disposizzjonijiet ta' ftehim bilaterali eżistenti dwar servizzi ta' l-ajru rigward drittijiet tat-traffiku,
      FTIEHMU DAN LI ĠEJ:
      Artikolu 1
      Dispożizzjonijiet Ġenerali
      1.   Għall-finijiet ta' dan il-Ftehim, “Stati Membri” għandha tfisser Stati Membri tal-Komunità Ewropea.
      2.   Referenzi f'kull Ftehim elenkat fl-Anness I għal ċittadini ta' l-Istat Membru li huwa parti għal dak il-Ftehim għandhom jinftiehmu li jirreferu għaċ-ċittadini ta' l-Istati Membri tal-Komunità Ewropea.
      3.   Referenzi f'kull wieħed mill-Ftehim elenkati fl-Anness I għal kumpanniji ta' l-ajru jew linji ta' l-ajru ta' l-Istat Membru li huwa parti għal dak il-Ftehim għandhom jinftiehmu li jirreferu għal kumpanniji ta' l-ajru jew linji ta' l-ajru magħżula minn dak l-Istat Membru.
      Artikolu 2
      Nomina minn Stat Membru
      1.   Id-disposizzjonijiet fil-paragrafi 2 u 3 ta' dan l-Artikolu għandhom jieħdu post id-disposizzjonijiet li jikkorrispondu magħhom fl-Artikoli elenkati fl-Anness II(a) u (b) rispettivament, f'dak li għandu x'jaqsam man-nomina ta' kumpanniji ta' l-ajru mill-Istat Membru kkonċernat, l-awtorizzazzjonijiet u l-permessi tiegħu mogħtija mis-Serbja u Montenegro, u r-rifjut, ir-revoka, is-sospensjoni jew il-limitazzjoni ta' l-awtorizzazzjonijiet jew il-permessi tal-kumpanniji ta' l-ajru, rispettivament.
      2.   Malli tirċievi nomina mingħand Stat Membru, is-Serbja u Montenegro għandha tagħti l-awtorizzazzjonijiet u l-permessi xierqa bl-anqas dewmien proċedurali, dment li:
      
                  (i)
               
               
                  il-kumpannija ta' l-ajru hija stabbilita, taħt it-Trattat li jistabbilixxi l-Komunità Ewropea, fit-territorju ta' l-Istat Membru li nnominha u għandha Liċenzja Operattiva valida skond il-liġi Komunitarja Ewropea;
               
            
                  (ii)
               
               
                  jiġi eżerċitat u miżmum kontroll regolatorju effettiv tal-kumpannija ta' l-ajru mill-Istat Membru responsabbli għall-ħruġ taċ-Ċertifikat Operattiv ta' l-Ajru tiegħu u l-awtorità aeronawtika rilevanti tkun identifikata b'mod ċar fin-nomina; u
               
            
                  (iii)
               
               
                  il-kumpannija ta' l-ajru hija proprjetà, direttament jew permezz ta' l-akbar sehem azzjonarju, u kkontrollata effettivament mill-Istati Membri u/jew miċ-ċittadini ta' l-Istati Membri, u/jew minn stati oħra elenkati fl-Anness III u/jew miċ-ċittadini ta' dawn l-Istati l-oħra.
               
            3.   Is-Serbja u Montenegro tista' tirrifjuta, tirrevoka, tissospendi jew tillimita l-awtorizzazzjonijiet jew il-permessi ta' kumpannija ta' l-ajru nnominata minn Stat Membru f'każ li:
      
                  (i)
               
               
                  il-kumpannija ta' l-ajru m'hijiex stabbilita, taħt it-Trattat li jistabbilixxi l-Komunità Ewropea, fit-territorju ta' l-Istat Membru li nnominha jew m'għandhiex Liċenzja Operattiva valida skond il-liġi tal-Komunità Ewropea;
               
            
                  (ii)
               
               
                  ma jiġix eżerċitat jew miżmum kontroll regolatorju effettiv tal-kumpannija ta' l-ajru mill-Istat Membru responsabbli għall-ħruġ taċ-Ċertifikat Operattiv ta' l-Ajru tiegħu, jew l-awtorità aeronawtika rilevanti ma tkunx identifikata b'mod ċar fin-nomina; jew
               
            
                  (iii)
               
               
                  il-kumpannija ta’ l-ajru mhijiex proprjetà ta’, direttament jew permezz ta’ l-akbar sehem azzjonarju, jew mhijiex effettivament ikkontrollata minn Stati Membri u/jew iċ-ċittadini ta’ Stati Membri, u/jew minn Stati oħra elenkati fl-Anness III u/jew iċ-ċittadini ta’ tali Stati oħra.
               
            Waqt li teżerċita d-dritt tagħha taħt dan il-paragrafu, is-Serbja u Montenegro ma għandhiex tiddiskrimina bejn kumpanniji ta' l-ajru fuq il-bażi ta' nazzjonalità.
      Artikolu 3
      Drittijiet fir-rigward tal-kontroll regolatorju
      1.   Id-disposizzjonijiet fil-paragrafu 2 ta' dan l-Artikolu għandhom jikkomplementaw id-disposizzjonijiet korrispondenti fl-Artikoli elenkati fl-Anness II(ċ).
      2.   Meta Stat Membru jkun innomina kumpannija ta' l-ajru li l-kontroll regolatorju tagħha huwa eżerċitat u miżmum minn Stat Membru ieħor, id-drittijiet tas-Serbja u Montenegro taħt id-disposizzjonijiet ta' sigurtà tal-Ftehim bejn l-Istat Membru li nnomina l-kumpannija ta' l-ajru u s-Serbja u Montenegro għandhom japplikaw b'mod ugwali fir-rigward ta' l-adozzjoni, l-eżerċizzju jew iż-żamma ta' standards ta' sigurtà minn dak l-Istat Membru l-ieħor u fir-rigward ta' l-awtorizzazzjoni ta' tħaddim ta' dik il-kumpannija ta' l-ajru.
      Artikolu 4
      Tassazzjoni tal-fjuwil għall-avjazzjoni
      1.   Id-disposizzjonijiet fil-paragrafu 2 ta' dan l-Artikolu għandhom jikkomplementaw id-disposizzjonijiet korrispondenti fl-Artikoli elenkati fl-Anness II (d).
      2.   Minkejja kull disposizzjoni oħra kontra dan, xejn f'kull wieħed mill-Ftehim elenkat fl-Anness II (d) m'għandu jipprevjeni Stat Membru jew is-Serbja u Montenegro milli jimponu fuq bażi non-diskriminatorja, taxxi, levies, dazji, onorarji jew ħlasijiet fuq fjuwil li jiġi fornit fit-territorju tagħhom għall-użu f'inġenju ta' l-ajru ta' kumpannija ta' l-ajru nnominata ta' Stat Membru jew tas-Serbja u Montenegro li topera bejn żewġ punti fit-territorji rispettivi tal-Partijiet Kontraenti.
      Artikolu 5
      Tariffi għat-trasport fil-Komunità Ewropea
      1.   Id-disposizzjonijiet fil-paragrafu 2 ta' dan l-Artikolu għandhom jikkomplementaw id-disposizzjonijiet korrispondenti fl-artikoli elenkati fl-Anness II (e).
      2.   It-tariffi li jiġu imposti mill-kumpannija/i ta' l-ajru nnominata mis-Serbja u Montenegro taħt Ftehim elenkat fl-Anness I li fih disposizzjoni elenkata fl-Anness II (e) għal trasport li jseħħ kollu kemm hu fil-Komunità Ewropea għandhom ikunu suġġetti għal-liġi tal-Komunità Ewropea.
      Artikolu 6
      Annessi għall-Ftehim
      L-Annessi għal dan il-Ftehim għandhom jifformaw parti integrali minnu.
      Artikolu 7
      Reviżjoni jew emendi
      Il-Partijiet jistgħu, f'kull ħin, jirrevedu jew jemendaw dan il-Ftehim b'kunsens reċiproku.
      Artikolu 8
      Dħul fis-seħħ u applikazzjoni proviżorja
      1.   Dan il-Ftehim għandu jidħol fis-seħħ meta l-Partijiet ikunu nnotifikaw lil xulxin bil-miktub li l-proċeduri interni rispettivi tagħhom meħtieġa għad-dħul fis-seħħ tiegħu jkunu ġew konklużi.
      2.   Minkejja l-paragrafu 1, il-Partijiet jaqblu li japplikaw proviżorjament dan il-Ftehim mill-ewwel jum tax-xahar wara d-data li fiha l-Partijiet ikunu nnotifikaw lil xulxin dwar il-konklużjoni tal-proċeduri meħtieġa għal dan l-iskop.
      3.   Ftehim u arranġamenti oħra bejn l-Istati Membri u s-Serbja u Montenegro li, fid-data tal-firma ta' dan il-Ftehim, ma kinux daħlu fis-seħħ u li mhumiex qed jiġu applikati b'mod proviżorju huma elenkati fl-Anness I (b). Dan il-Ftehim għandu japplika għal tali Ftehim u arranġamenti kollha mad-dħul fis-seħħ jew l-applikazzjoni proviżorja tagħhom.
      Artikolu 9
      Tmiem
      1.   Fil-każ li Ftehim elenkat fl-Anness I jiġi mitmum, id-disposizzjonijiet kollha ta’ dan il-Ftehim li għandhom x’jaqsmu mal-Ftehim elenkat fl-Anness I ikkonċernat għandhom jintemmu fl-istess ħin.
      2.   Fil-każ li l-Ftehim kollha elenkati fl-Anness I jiġu mitmuma, dan il-Ftehim għandu jintemm fl-istess ħin.
      
         B'xhieda ta' dan, is-sottoskritti, debitament awtorizzati, iffirmaw dan il-Ftehim.
         Magħmul f'Salsburgu bid-duplikat, fil-ħames jum ta' Mejju tas-sena elfejn u sitta, fil-lingwa Ċeka, Daniża, Olandiża, Ingliża, Estonjana, Finlandiża, Franċiża, Ġermaniża, Griega, Ungeriża, Taljana, Latvjana, Litwana, Maltija, Pollakka, Portugiża, Slovakka, Slovena, Spanjola, Svediża u Serba.
         
            Por la Comunidad Europea
            Za Evropské společenství
            For Det Europæiske Fællesskab
            Für die Europäische Gemeinschaft
            Euroopa Ühenduse nimel
            Για την Ευρωπαϊκή Κοινότητα
            For the European Community
            Pour la Communauté européenne
            Per la Comunità europea
            Eiropas Kopienas vārdā
            Europos bendrijos vardu
            Az Európai Közösség részéről
            Għall-Komunità Ewropea
            Voor de Europese Gemeenschap
            W imieniu Wspólnoty Europejskiej
            Pela Comunidade Europeia
            Za Európske spoločenstvo
            Za Evropsko skupnost
            Euroopan yhteisön puolesta
            För Europeiska gemenskapen
            За Европску Заједниџу
            
               
            
               
         
         
            Por Serbia y Montenegro
            Za Srbsko a Černou Horu
            For Serbien og Montenegro
            Für Serbien und Montenegro
            Serbia ja Montenegro nimel
            Για τη Σερβία και Μαυροβούνιο
            For Serbia and Montenegro
            Pour la Serbie-Monténégro
            Per Serbia e Montenegro
            Serbijas un Melnkalnes vārdā
            Serbijos ir Juodkalnijos vardu
            Szerbia és Montenegró részéről
            Għas-Serbja u Montenegro
            Voor Servië en Montenegro
            W imieniu Serbii i Czarnogóry
            Pela Sérvia e Montenegro
            Za Srbsko a Čiernu Horu
            Za Srbijo in Črno goro
            Serbia ja Montenegron puolesta
            För Serbien och Montenegro
            Зa Cpбиjy и Цpнy Гopy
            
               
         
      
      
         ANNESS I
         Lista ta' Ftehim imsemmija fl-Artikolu 1 ta' dan il-Ftehim
         
                     (a)
                  
                  
                     Ftehim tas-servizzi ta' l-ajru bejn s-Serbja u Montenegro u l-Istati Membri tal-Komunità Ewropea li, fid-data ta' l-iffirmar ta' dan il-Ftehim, kienu ġew konklużi, iffirmati u/jew qed jiġu applikati b'mod proviżorju
                     
                                 —
                              
                              
                                 Ftehim dwar is-Servizzi ta’ l-Ajru bejn ir-Repubblika ta’ l-Awstrija u ir-Repubblika Federali Popolari tal-Jugoslavja, iffirmat fi Vjenna fil-11 ta’ Novembru 1953, minn hawn 'il quddiem imsejjaħ “Il-Ftehim Serbja u Montenegro-Awstrija ta’ l-1953”;
                                 Għandu jinqara flimkien mal-Memorandum ta’ Ftehim magħmul fi Vjenna fit-12 ta’ Ottubru 1994.
                              
                           
                                 —
                              
                              
                                 Ftehim bejn ir-Renju tal-Belġju u r-Repubblika Federali Popolari tal-Jugoslavja dwar is-servizzi ta’ l-ajru, iffirmat f’Belgrad fl-24 ta’ Settembru 1957, minn hawn 'il quddiem imsejjaħ “Il-Ftehim Serbja u Montenegro-Belġju”;
                              
                           
                                 —
                              
                              
                                 Ftehim dwar it-Trasport bl-Ajru bejn il-Gvern tar-Repubblika ta’ Ċipru u l-Gvern tar-Repubblika Federali Soċjalista tal-Jugoslavja, iffirmat f’Nikosija fis-27 ta’ Frar 1976, minn hawn 'il quddiem imsejjaħ “Il-Ftehim Serbja u Montenegro-Ċipru ta’ l-1976”;
                              
                           
                                 —
                              
                              
                                 Ftehim dwar it-Trasport bl-Ajru bejn ir-Repubblika Ċekoslovakka u r-Repubblika Federali Popolari tal-Jugoslavja, iffirmat f’Belgrad fit-28 ta’ Frar 1956, minn hawn 'il quddiem imsejjaħ “Il-Ftehim Serbja u Montenegro-Repubblika Ċeka”;
                              
                           
                                 —
                              
                              
                                 Ftehim dwar is-servizzi ta’ l-ajru bejn ir-Repubblika Franċiża u r-Repubblika Federali Soċjalista tal-Jugoslavja, iffirmat f’Belgrad fit-23 ta’ Marzu 1967, minn hawn 'il quddiem imsejjaħ “Il-Ftehim Serbja u Montenegro-Franza”;
                              
                           
                                 —
                              
                              
                                 Ftehim dwar is-Servizzi ta’ l-Ajru bejn ir-Repubblika Federali tal-Ġermanja u r-Repubblika Federali Popolari tal-Jugoslavja, iffirmat f’Bonn fl-10 ta’ April 1957, minn hawn 'il quddiem imsejjaħ “Il-Ftehim Serbja u Montenegro-Ġermanja ta’ l-1957”;
                              
                           
                                 —
                              
                              
                                 Ftehim dwar is-Servizzi ta’ l-Ajru bejn il-Gvern tar-Repubblika Federali tal-Ġermanja u l-Gvern Federali tar-Repubblika Federali tal-Jugoslavja, inizjalat u applikat proviżorjament bil-Protokoll tal-31 ta’ Mejju 2001, minn hawn 'il quddiem imsejjaħ “Il-Ftehim Serbja u Montenegro-Ġermanja ta’ l-2001”;
                              
                           
                                 —
                              
                              
                                 Ftehim dwar is-Servizzi ta’ l-Ajru bejn il-Gvern tar-Repubblika Ellenika u l-Gvern Federali tar-Repubblika Federali tal-Jugoslavja, iffirmat f’Belgrad fid-9 ta’ Mejju 2002, minn hawn 'il quddiem imsejjaħ “Il-Ftehim Serbja u Montenegro-Greċja”;
                              
                           
                                 —
                              
                              
                                 Ftehim dwar it-Trasport bl-Ajru bejn ir-Repubblika Popolari ta’ l-Ungerija u r-Repubblika Federali Popolari tal-Jugoslavja, iffirmat f’Belgrad fil-21 ta’ Lulju 1956 (minn hawn 'il quddiem imsejjaħ “Il-Ftehim Serbja u Montenegro-Ungerija”);
                                 Emendat b’nota magħmula f'Budapest fit-30 ta’ Mejju 1964.
                                 Emendat l-aħħar mill-Memorandum ta' Ftehim iffirmat f'Belgrad fil-9 ta' Frar 1995;
                              
                           
                                 —
                              
                              
                                 Ftehim bejn il-Gran Dukat tal-Lussemburgu u r-Repubblika Federali Popolari tal-Jugoslavja dwar it-Trasport bl-Ajru, iffirmat f’Belgrad fid-9 ta’ April 1960 (minn hawn 'il quddiem imsejjaħ “Il-Ftehim Serbja u Montenegro-Lussemburgu”);
                              
                           
                                 —
                              
                              
                                 Ftehim dwar it-Trasport bl-Ajru bejn il-Gvern ta’ Malta u l-Gvern tar-Repubblika Federali Soċjalista tal-Jugoslavja, iffirmat f’Ruma fil-5 ta’ Frar 1975 (minn hawn 'il quddiem imsejjaħ “Il-Ftehim Serbja u Montenegro-Malta”);
                              
                           
                                 —
                              
                              
                                 Ftehim bejn ir-Renju ta’ l-Olanda u r-Repubblika Federali Popolari tal-Jugoslavja dwar is-servizzi ta’ l-ajru skedati, iffirmat f’Belgrad fit-13 ta’ Marzu 1957 (minn hawn 'il quddiem imsejjaħ “Il-Ftehim Serbja u Montenegro-Olanda”);
                              
                           
                                 —
                              
                              
                                 Ftehim dwar is-Servizzi ta’ l-Ajru bejn ir-Repubblika Popolari tal-Polonja u r-Repubblika Federali Popolari tal-Jugoslavja, iffirmat f’Varsavja fl-14 ta’ Novembru 1955 (minn hawn 'il quddiem imsejjaħ “Il-Ftehim Serbja u Montenegro-Polonja ta’ l-1955”);
                              
                           
                                 —
                              
                              
                                 Ftehim dwar it-Trasport bl-Ajru bejn il-Gvern tal-Portugall u l-Gvern tar-Repubblika Federali Soċjalista tal-Jugoslavja, iffirmat f’Belgrad fit-3 ta’ Ġunju 1976, minn hawn 'il quddiem imsejjaħ “Il-Ftehim Serbja u Montenegro-Portugall”;
                              
                           
                                 —
                              
                              
                                 Ftehim dwar is-Servizzi ta’ l-Ajru bejn il-Gvern tar-Repubblika tas-Slovakkja u l-Gvern Federali tar-Repubblika Federali tal-Jugoslavja, iffirmat f’Bratislava fit-3 ta’ Ottubru 1996, minn hawn 'il quddiem imsejjaħ “Il Ftehim Serbja u Montenegro - Slovakkja”;
                              
                           
                                 —
                              
                              
                                 Ftehim bejn ir-Renju ta’ l-Iżvezja u r-Repubblika Federali Popolari tal-Jugoslavja, iffirmat f’Belgrad fit-18 ta’ April 1958, minn hawn 'il quddiem imsejjaħ “Il-Ftehim Serbja u Montenegro-Żvezja”;
                              
                           
                                 —
                              
                              
                                 Ftehim dwar is-Servizzi ta’ l-Ajru bejn il-Gvern tar-Renju Unit tal-Gran Brittanja u l-Irlanda ta' Fuq u l-Gvern Federali tar-Repubblika Federali tal-Jugoslavja, inizjalat f’Londra fis-17 ta’ Diċembru 2002, minn hawn 'il quddiem imsejjaħ, “il-Ftehim Serbja u Montenegro-Renju Unit”;
                              
                           
               
                     (b)
                  
                  
                     Ftehim dwar servizzi ta' l-ajru u arranġamenti oħra inizjalati jew iffirmati bejn is-Serbja u Montenegro u Stati Membri tal-Komunità Ewropea li, fid-data tal-firma ta' dan il-Ftehim, ikunu għadhom ma daħlux fis-seħħ u mhux qed jiġu applikati b'mod proviżorju
                     
                                 —
                              
                              
                                 Ftehim dwar is-Servizzi ta’ l-Ajru bejn il-Gvern Federali Awstrijak u l-Gvern Federali tar-Repubblika Federali tal-Jugoslavja, inizjalat fi Vjenna fl-14 ta’ Novembru 2001 (minn hawn 'il quddiem imsejjaħ “Il-Ftehim Serbja u Montenegro-Awstrija ta’ l-2001”);
                              
                           
                                 —
                              
                              
                                 Ftehim dwar is-Servizzi ta’ l-Ajru bejn il-Gvern tar-Repubblika ta’ Ċipru u l-Gvern Federali tar-Repubblika Federali tal-Jugoslavja, inizjalat f’Nikosija fit-18 ta’ Ġunju 2002 (minn hawn 'il quddiem imsejjaħ “Il-Ftehim Serbja u Montenegro-Ċipru ta’ l-2002”);
                              
                           
                                 —
                              
                              
                                 Ftehim bejn il-Gvern tar-Repubblika tal-Polonja u l-Gvern Federali tar-Repubblika Federali tal-Jugoslavja, dwar it-Trasport bl-Ajru, inizjalat f’Varsavja fis-17 ta’ Mejju 2002 (minn hawn 'il quddiem imsejjaħ “Il-Ftehim Serbja u Montenegro-Polonja ta’ l-2002”);
                              
                           
                                 —
                              
                              
                                 Ftehim dwar is-Servizzi ta’ l-Ajru bejn il-Gvern tar-Repubblika tas-Slovenja u l-Gvern Federali tar-Repubblika Federali tal-Jugoslavja, inizjalat f’Belgrad fit-12 ta’ Ottubru 2001 (minn hawn 'il quddiem imsejjaħ “Il Ftehim Serbja u Montenegro-Slovenja”).
                              
                           
               
      
         ANNESS II
         Lista ta' l-Artikoli fil-Ftehim elenkati fl-Anness I u msemmija fl-Artikoli 2 sa 5 ta' dan il-Ftehim
         
                     (a)
                  
                  
                     Nomina minn Stat Membru:
                     
                                 —
                              
                              
                                 L-Artikolu 2 tal-Ftehim Serbja Montenegro-Awstrija ta’ l-1953;
                              
                           
                                 —
                              
                              
                                 L-Artikolu 3 tal-Ftehim Serbja u Montenegro-Awstrija ta’ l-2001;
                              
                           
                                 —
                              
                              
                                 L-Artikolu 2 tal-Ftehim Serbja u Montenegro-Repubblika Ċeka;
                              
                           
                                 —
                              
                              
                                 L-Artikolu 3, (1) tal-Ftehim Serbja u Montenegro-Franza;
                              
                           
                                 —
                              
                              
                                 L-Artikolu 4 tal-Ftehim Serbja u Montenegro-Ġermanja ta’ l-1957;
                              
                           
                                 —
                              
                              
                                 L-Artikolu 3 tal-Ftehim Serbja u Montenegro-Ġermanja ta’ l-2001;
                              
                           
                                 —
                              
                              
                                 L-Artikolu 3 tal-Ftehim Sebja u Montenegro-Greċja;
                              
                           
                                 —
                              
                              
                                 L-Artikolu 1 ta’ l-Appendiċi tal-Ftehim Serbja u Montenegro-Ungerija;
                              
                           
                                 —
                              
                              
                                 L-Artikolu 2 tal-Ftehim Serbja u Montenegro-Lussemburgu;
                              
                           
                                 —
                              
                              
                                 L-Artikolu 3 tal-Ftehim Serbja u Montenegro-Malta;
                              
                           
                                 —
                              
                              
                                 L-Artikolu 2 tal-Ftehim Serbja u Montenegro-Polonja ta’ l-1955;
                              
                           
                                 —
                              
                              
                                 L-Artikolu 3 tal-Ftehim Serbja u Montenegro-Polonja ta’ l-2002;
                              
                           
                                 —
                              
                              
                                 L-Artikolu 3 tal-Ftehim Serbja u Montenegro-Repubblika Slovakka;
                              
                           
                                 —
                              
                              
                                 L-Artikolu 3 tal-Ftehim Serbja u Montenegro-Slovenja;
                              
                           
                                 —
                              
                              
                                 L-Artikolu 4 tal-Ftehim Serbja u Montenegro-Renju Unit;
                              
                           
               
                     (b)
                  
                  
                     Rifjut, revoka, sospensjoni jew limitazzjoni ta' l-awtorizzazzjonijiet jew il-permessi:
                     
                                 —
                              
                              
                                 L-Artikolu 8 tal-Ftehim Serbja Montenegro-Awstrija ta’ l-1953;
                              
                           
                                 —
                              
                              
                                 L-Artikolu 4 tal-Ftehim Serbja u Montenegro-Awstrija ta’ l-2001;
                              
                           
                                 —
                              
                              
                                 L-Artikolu 3 tal-Ftehim Serbja u Montenegro-Belġju;
                              
                           
                                 —
                              
                              
                                 L-Artikolu 6 tal-Ftehim Serbja u Montenegro-Ċipru ta’ l-1976;
                              
                           
                                 —
                              
                              
                                 L-Artikolu 5 tal-Ftehim Serbja u Montenegro-Ċipru ta’ l-2002;
                              
                           
                                 —
                              
                              
                                 L-Artikolu 3, (3) tal-Ftehim Serbja u Montenegro-Franza;
                              
                           
                                 —
                              
                              
                                 L-Artikolu 5 tal-Ftehim Serbja u Montenegro-Ġermanja ta’ l-1957;
                              
                           
                                 —
                              
                              
                                 L-Artikolu 4 tal-Ftehim Serbja u Montenegro-Ġermanja ta’ l-2001;
                              
                           
                                 —
                              
                              
                                 L-Artikolu 4, (2) tal-Ftehim Serbja u Montenegro-Greċja;
                              
                           
                                 —
                              
                              
                                 L-Artikolu 3 tal-Ftehim Serbja u Montenegro-Lussemburgu;
                              
                           
                                 —
                              
                              
                                 L-Artikolu 4 tal-Ftehim Serbja u Montenegro-Malta;
                              
                           
                                 —
                              
                              
                                 L-Artikolu 3, (1) tal-Ftehim Serbja u Montenegro-Olanda;
                              
                           
                                 —
                              
                              
                                 L-Artikolu 4 tal-Ftehim Serbja u Montenegro-Polonja ta’ l-2002;
                              
                           
                                 —
                              
                              
                                 L-Artikolu 5 tal-Ftehim Serbja u Montenegro-Portugall;
                              
                           
                                 —
                              
                              
                                 L-Artikolu 4 tal-Ftehim Serbja u Montenegro-Repubblika Slovakka;
                              
                           
                                 —
                              
                              
                                 L-Artikolu 4 tal-Ftehim Serbja u Montenegro-Slovenja;
                              
                           
                                 —
                              
                              
                                 L-Artikolu 3 tal-Ftehim Serbja u Montenegro-Żvezja;
                              
                           
                                 —
                              
                              
                                 L-Artikolu 5 tal-Ftehim Serbja u Montenegro-Renju Unit;
                              
                           
               
                     (ċ)
                  
                  
                     Sigurtà:
                     
                                 —
                              
                              
                                 L-Artikolu 8 tal-Ftehim Serbja u Montenegro-Awstrija ta’ l-2001;
                              
                           
                                 —
                              
                              
                                 L-Artikolu 15 tal-Ftehim Serbja u Montenegro-Ċipru ta’ l-2002;
                              
                           
                                 —
                              
                              
                                 L-Artikolu 13 tal-Ftehim Serbja u Montenegro-Ġermanja ta’ l-2001;
                              
                           
                                 —
                              
                              
                                 L-Artikolu 7 tal-Ftehim Sebja u Montenegro-Greċja;
                              
                           
                                 —
                              
                              
                                 L-Artikolu 15 tal-Ftehim Serbja u Montenegro-Polonja ta’ l-2002;
                              
                           
                                 —
                              
                              
                                 L-Artikolu 9 tal-Ftehim Serbja u Montenegro-Slovenja;
                              
                           
                                 —
                              
                              
                                 L-Artikolu 9 tal-Ftehim Serbja u Montenegro-Renju Unit;
                              
                           
               
                     (d)
                  
                  
                     Tassazzjoni tal-karburant ta' l-avjazzjoni:
                     
                                 —
                              
                              
                                 L-Artikolu 5 tal-Ftehim Serbja Montenegro-Awstrija ta’ l-1953;
                              
                           
                                 —
                              
                              
                                 L-Artikolu 8 tal-Ftehim Serbja u Montenegro-Awstrija ta’ l-2001;
                              
                           
                                 —
                              
                              
                                 L-Artikolu 8 tal-Ftehim Serbja u Montenegro-Belġju;
                              
                           
                                 —
                              
                              
                                 L-Artikolu 7 tal-Ftehim Serbja u Montenegro-Ċipru ta’ l-1976;
                              
                           
                                 —
                              
                              
                                 L-Artikolu 7 tal-Ftehim Serbja u Montenegro-Ċipru ta’ l-2002;
                              
                           
                                 —
                              
                              
                                 L-Artikolu 6 tal-Ftehim Serbja u Montenegro-Repubblika Ċeka;
                              
                           
                                 —
                              
                              
                                 L-Artikolu 11 tal-Ftehim Serbja u Montenegro-Franza;
                              
                           
                                 —
                              
                              
                                 L-Artikolu 13 tal-Ftehim Serbja u Montenegro-Ġermanja ta’ l-1957;
                              
                           
                                 —
                              
                              
                                 L-Artikolu 6 tal-Ftehim Serbja u Montenegro-Ġermanja ta’ l-2001;
                              
                           
                                 —
                              
                              
                                 L-Artikolu 10 tal-Ftehim Sebja u Montenegro-Greċja;
                              
                           
                                 —
                              
                              
                                 L-Artikolu 6 tal-Ftehim Serbja u Montenegro-Ungerija;
                              
                           
                                 —
                              
                              
                                 L-Artikolu 8 tal-Ftehim Serbja u Montenegro-Lussemburgu;
                              
                           
                                 —
                              
                              
                                 L-Artikolu 5 tal-Ftehim Serbja u Montenegro-Malta;
                              
                           
                                 —
                              
                              
                                 L-Artikolu 9 tal-Ftehim Serbja u Montenegro-Olanda;
                              
                           
                                 —
                              
                              
                                 L-Artikolu 6 tas-Serbja u Montenegro-Polonja ta’ l-1955;
                              
                           
                                 —
                              
                              
                                 L-Artikolu 7 tal-Ftehim Serbja u Montenegro-Polonja ta’ l-2002;
                              
                           
                                 —
                              
                              
                                 L-Artikolu 6 tal-Ftehim Serbja u Montenegro-Portugall;
                              
                           
                                 —
                              
                              
                                 L-Artikolu 8 tal-Ftehim Serbja u Montenegro-Repubblika Slovakka;
                              
                           
                                 —
                              
                              
                                 L-Artikolu 6 tal-Ftehim Serbja u Montenegro-Slovenja;
                              
                           
                                 —
                              
                              
                                 L-Artikolu 8 tal-Ftehim Serbja u Montenegro-Żvezja;
                              
                           
                                 —
                              
                              
                                 L-Artikolu 11 tal-Ftehim Serbja u Montenegro-Renju Unit;
                              
                           
               
                     (e)
                  
                  
                     Tariffi għat-trasport fil-Komunità Ewropea:
                     
                                 —
                              
                              
                                 L-Artikolu 4 tal-Ftehim Serbja u Montenegro-Awstrija ta’ l-1953;(e)
                              
                           
                                 —
                              
                              
                                 L-Artikolu 4 tal-Ftehim Serbja u Montenegro-Awstrija ta’ l-2001;
                              
                           
                                 —
                              
                              
                                 L-Artikolu 7 tal-Ftehim Serbja u Montenegro-Belġju;
                              
                           
                                 —
                              
                              
                                 L-Artikolu 10 tal-Ftehim Serbja u Montenegro-Ċipru ta’ l-1976;
                              
                           
                                 —
                              
                              
                                 L-Artikolu 17 tal-Ftehim Serbja u Montenegro-Ċipru ta’ l-2002;
                              
                           
                                 —
                              
                              
                                 L-Artikolu 7 tal-Ftehim Serbja u Montenegro-Repubblika Ċeka;
                              
                           
                                 —
                              
                              
                                 L-Artikolu 9 tal-Ftehim Serbja u Montenegro-Franza;
                              
                           
                                 —
                              
                              
                                 L-Artikolu 14 tal-Ftehim Serbja u Montenegro-Ġermanja ta’ l-1957;
                              
                           
                                 —
                              
                              
                                 L-Artikolu 10 tal-Ftehim Serbja u Montenegro-Ġermanja ta’ l-2001;
                              
                           
                                 —
                              
                              
                                 L-Artikolu 13 tal-Ftehim Sebja u Montenegro-Greċja;
                              
                           
                                 —
                              
                              
                                 L-Artikolu 7 tal-Ftehim Serbja u Montenegro-Lussemburgu;
                              
                           
                                 —
                              
                              
                                 L-Artikolu 9 tal-Ftehim Serbja u Montenegro-Malta;
                              
                           
                                 —
                              
                              
                                 L-Artikolu 7, paragrafu 2 tal-Ftehim Serbja u Montenegro-Olanda;
                              
                           
                                 —
                              
                              
                                 L-Artikolu 7 tal-Ftehim Serbja u Montenegro-Polonja ta’ l-1955;
                              
                           
                                 —
                              
                              
                                 L-Artikolu 10 tal-Ftehim Serbja u Montenegro-Polonja ta’ l-2002;
                              
                           
                                 —
                              
                              
                                 L-Artikolu 9 tal-Ftehim Serbja u Montenegro-Portugall;
                              
                           
                                 —
                              
                              
                                 L-Artikolu 12 tal-Ftehim Serbja u Montenegro-Repubblika Slovakka;
                              
                           
                                 —
                              
                              
                                 L-Artikolu 13 tal-Ftehim Serbja u Montenegro-Slovenja;
                              
                           
                                 —
                              
                              
                                 L-Artikolu 7 tal-Ftehim Serbja u Montenegro-Żvezja;
                              
                           
                                 —
                              
                              
                                 L-Artikolu 14 tal-Ftehim Serbja u Montenegro-Renju Unit.
                              
                           
               
      
         ANNESS III
         Lista ta’ stati oħra msemmija fl-Artikolu 2 ta’ dan il-Ftehim
         
                     (a)
                  
                  
                     Ir-Repubblika ta’ l-Islanda (taħt il-Ftehim taż-Żona Ekonomika Ewropea);
                  
               
                     (b)
                  
                  
                     Il-Prinċipat tal-Liechtenstein (taħt il-Ftehim taż-Żona Ekonomika Ewropea);
                  
               
                     (ċ)
                  
                  
                     Ir-Renju tan-Norveġja (taħt il-Ftehim taż-Żona Ekonomika Ewropea);
                  
               
                     (d)
                  
                  
                     Il-Konfederazzjoni Svizzera (taħt il-Ftehim bejn il-Komunità Ewropea u l-Konfederazzjoni Svizzera dwar it-Trasport bl-Ajru)